section_heading: Povijest
paragraph_text: Tijekom godina radiopostaja je postala vrlo popularna i počela emitirati širom Rusije, stvarajući u slušatelja predodžbu o ruskoj rock glazbi u skladu sa svojim formatom. Danas pjesme takvih grupa kao što su Agata Kristi, DDT, Alisa, Korolj i šut, Splin, BI-2, Mašina vremeni, Zemfira, Meljnica, čine osnovu liste izvođenja radiopostaje, zauzimaju visoka mjesta na top listi "Čartova djužina". Pomoću radiopostaje popularnima su postali manje poznati izvođači iz Rusije i niza drugih postsovjetskih zemalja - Ukrajine, Bjelorusije, Moldavije, Estonije, Latvije. Međutim, radiopostaju često kritiziraju jer, polazeći od specifičnih glazbenih sklonosti, odbija puštati u eter pjesme nekih više ili manje poznatih zaslužnih rock grupa, npr. naročito se spominje grupa Sektor gaza (rus. Сектор газа),<ref>Moskva.fm, Utrennij efir 14 maja na "Našem radio" — MOSKVA.FM, 14. svibnja 2010. time predstavljajući slušateljstvu nepotpunu sliku postsovjetskog rocka. U različito vrijeme bilo je i drugih, manje principijelnih i bitnih ignoriranja u eteru radija poprilično važnih glazbenih sastava. Tome se pribraja i konflikt s Konstantinom Kinčevim oko omota za album "Solncevorot" (rus. Солнцеворот) grupe Alisa, odsutnost iz eterá zbog sumnje u nacionalističke sklonosti grupe Graždanskaja oborona (rus. Гражданская оборона), koja je izvršila važan utjecaj na razvoj rock glazbe, te odbijanje puštanja albuma grupe Mumij Trollj "Točno Rtut' Aloe" (rus. Точно Ртуть Алоэ), osim pjesme "Nevesta?" (rus. Невеста?), zbog činjenice da je album prva pustila u eter radiopostaja Maximum.